யாங் டி பெர்துவா நெகிரி

யாங் டி பெர்துவா நெகிரி (ஆங்கிலம்: Yang di-Pertua Negeri; மலாய்: Yang di-Pertua Negeri) என்பது மன்னர்களின் ஆளுமை இல்லாத மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.

இவரை மாநில ஆளுநர் (Yang di-Pertua Negeri) என்று அழைப்பார்கள். 1957-ஆம் ஆண்டு, மலேசியா சுதந்திரம் அடைவதற்கு முன்பு, மலாக்கா, பினாங்கு, சரவாக், சபா மாநிலங்களின் ஆளுநரை கவர்னர் என்று அழைத்தார்கள்.

பொது

சிலாங்கூர், திரங்கானு, கெடா, கிளாந்தான், பகாங், ஜொகூர், பேராக் மாநிலங்களின் அரசர்களைச் சுல்தான்கள் என்று அழைக்கிறார்கள். நெகிரி செம்பிலான் மாநிலத்தின் அரசரை யாங் டி பெர்துவான் பெசார் (Yang di-Pertuan Besar) என்றும், பெர்லிஸ் மாநிலத்தின் அரசரை ராஜா (Raja) என்றும் அழைப்பது வழக்கம்.

ஒரு மாநிலத்தின் யாங் டி பெர்துவாவை, மலேசியாவின் மாமன்னர் யாங் டி பெர்துவான் அகோங் அவர்கள் நியமனம் செய்வார். மலேசியப் பிரதமருடன் கலந்தாலோசித்த பிறகு, அந்த நியமனத்தைச் செய்வார். ஒரு மாநிலத்தின் யாங் டி பெர்துவா, நான்கு ஆண்டு காலம் பதவி வகிப்பார். இவரை மாண்புமிகு Tuan (Yang Terutama (T.Y.T.) என்று அழைக்க வேண்டும்.

மக்களாட்சி முறைமை

இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். அந்தந்த மாநிலங்களின் முதல்வர்களின் சம்மதத்தைப் பெற்ற பின்னர், யாங் டி பெர்துவா நெகிரி நியமிக்கப் படுகிறார்கள்.

பினாங்கு, மலாக்கா, சபா, சரவாக் ஆகிய மாநிலங்களில், யாங் டி பெர்துவா நெகிரி என்பவர்; நாடாளுமன்ற மக்களாட்சி முறைமையில் மாநிலத் தலைவராகச் செயல் படுகிறார்.

செயல்பாடுகள்

மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:

 பெரும்பான்மை பெற்ற பிரதான கட்சியின் தலைவரை முதலமைச்சராக (ஆங்கிலம்: Ketua Menteri; மலாய்: Chief Minister) நியமிப்பது;
 மாநிலத்தின் நிர்வாகக் குழு உறுப்பினர்களை (Executive Council) நியமிப்பது; (சபா மற்றும் சரவாக் மாநிலங்களில் அமைச்சரவை (Cabinet) என அழைக்கப்படுகிறது);
 மாநில அரசாங்கத்தின் துறைத் தலைவர்களை நியமிப்பது;
 மாநிலச் சட்டமன்றம் கலைக்கப் படுவதற்கு ஒப்புதல் அளிப்பது;
 மாநிலச் சட்டமன்றம் கலைக்கப் படுதலைத் தடுத்து நிறுத்துவது;
 அரச விருதுகள்; அரச பதக்கங்கள் வழங்குவது;
 மாநிலத்தில் செய்யப்பட்ட குற்றங்களுக்கு மன்னிப்பு வழங்குவது; (இந்தக் குற்றங்களில் இராணுவக் குற்றங்கள் மற்றும் சிரியா குற்றங்களுக்கு யாங் டி பெர்துவான் அகோங் மட்டுமே மன்னிப்பு வழங்க இயலும்).

விளக்கம்

 யாங் டி பெர்துவா நெகிரி (Yang di-Pertua Negeri) எனும் பதவி மலேசியாவின் பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.
 யாங் டி பெர்துவான் நெகாரா (Yang di-Pertuan Negara) எனும் பதவி 1965-ஆம் ஆண்டுக்கு முன்னர் சபா, சிங்கப்பூர், புரூணை ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.
 யாங் டி பெர்துவான் அகோங் (Yang di-Pertuan Agong) எனும் பதவி மலேசியா நாட்டின் பேரரசரைக் குறிப்பிடும் பதவி.

யாங் டி பெர்துவா நெகிரி பட்டியல்

யாங் டி பெர்துவாக்களின் பட்டியல்:

 மாநிலம் யாங் டி பெர்துவா பதவி அமர்வு  பட்டியல் border|30px மலாக்கா அலி ரோஸ்தாம் 04.06.2020 யாங் டி பெர்துவா மலாக்கா border|30px பினாங்கு அகமது பூசி அப்துல் ரசாக் 01.05.2021 யாங் டி பெர்துவா பினாங்கு border|30px சபா ஜுஹார் மகிருடின் 01.01.2011 யாங் டி பெர்துவா சபா border|30px சரவாக் அப்துல் தாயிப் முகமட் 01.03.2014 யாங் டி பெர்துவா சரவாக்

மேற்கோள்கள்

மேலும் காண்க
 பெண்டகாரா
 யாங் டி பெர்துவான் நெகாரா
 யாங் டி பெர்துவான் அகோங்

வெளி இணைப்புகள்

பகுப்பு:மலேசிய முடியாட்சி

பகுப்பு:மலேசிய மாநிலங்கள்
பகுப்பு:மலேசியாவில் அரசியல்
பகுப்பு:சிங்கப்பூரின் வரலாறு
பகுப்பு:பினாங்கு
பகுப்பு:மலாக்கா
பகுப்பு:சபா
பகுப்பு:சரவாக் அரசியல்வாதிகள்